Държавен вестник, бр. 79, 2013 г., стр. 61

БРОЙ  79	
Д Ъ Р Ж А В Е Н  В Е С Т Н И К 	
СТР.  61  
бб) един полицейски служител, разположен 
в началото на определеното за извършване на 
контрол място, спира превозните средства и ги 
насочва към обособените места за проверка;
вв) от всяка група за проверка се определя 
по един служител, който следи за приключва­
не на всички етапи на контрола, след което 
освобождава превозното средство;
гг) при констатиране на нарушение се 
взема отношение на място; при възникна­
ла необходимост от извършване на пълна 
проверка превозното средство се отделя на 
предварително определено за това място и 
се проверява от сформиран за тази цел екип;
дд) служебните автомобили следва да бъ­
дат разположени така, че да не затрудняват 
извършването на контрола и преминаването 
на пътните превозни средства;
ее) в този вид контрол могат да се включат 
представители на различни структури на МВР, 
както и на други ведомства, имащи отношение 
към извършвания контрол;
3. определяне на необходимите сили и 
средства за постигане на предварително за­
дадените цели, както следва:
а) в зависимост от вида на планирания 
контрол и поставените за изпълнение цели 
се определя броят на участниците, които ще 
са ангажирани; 
б) за координация и контрол се определя 
ръководител, който непосредствено участва 
в мероприятието, като:
аа) инструктира служителите преди старти­
рането на широкообхватния контрол, определя 
специфичните места за работа, като разпре­
деля на тях необходимия брой проверяващи 
служители и поставя индивидуални задачи 
на всеки един от тях;
бб) по време на извършвания контрол 
следи за правилното взаимодействие между 
изпълнителите (полицейски служители и 
участниците от други ведомства); съблюдава 
за изпълнение на техниките за безопасност 
с оглед недопускане на инциденти; 
вв) осъществява комуникация с присъст­
ващи представители на средствата за масово 
осведомяване, като следи същите да не пречат 
при изпълнението на служебните задължения 
на проверяващите екипи;
гг) обявява началото и края на операцията;
дд) след приключване на мероприятието 
извършва обстоен разбор на постигнатите ре­
зултати, допуснатите грешки от проверяващите 
служители, дава препоръки за последващите 
операции;
4. определят се необходимите технически, 
помощни средства и материали, както следва:
а) предупредителни пътни знаци, указващи 
вида на извършвания контрол и знаци със 
задължителни предписания (Г9 и Г10);
б) светлоотразителни конуси и полицейски 
ленти;
в) технически средства за тестване нали­
чието на алкохол в издишания въздух, както 
и тестери за наличието на наркотични или 
упойващи вещества;
г) автоматизирани технически средства 
за разпознаване на регистрационните табели 
на ППС;
д) служебна документация: бланки фишове 
за налагане на глоби, актове за установяване 
на административни нарушения (АУАН), запо­
веди за задържане, протоколи за разпореждане 
и предупреждение съгласно чл. 55 и 56 ЗМВР, 
призовки, както и други документи, които 
биха били нужни за постигане на заложените 
цели в операцията;
е) светлоотразителни жилетки за всички 
участници, включително и представителите 
на средствата за масово осведомяване; 
ж) средства за комуникация.
Г л а в а  т р е т а
ИЗПЪЛНЕНИЕ НА ДЕЙНОСТТА ПО 
ПЪТЕН КОНТРОЛ
Раздел I
Инструктаж на нарядите по пътен контрол
Чл. 45. (1) За изпълнение на дейността по 
пътен контрол на всеки наряд се провеждат 
инструктаж и отвод.
(2) Инструктажът и отводът на нарядите 
се провеждат ежедневно (за всяка смяна) и 
периодично, както и за всяко отделно меро­
приятие.
(3) За провеждане на инструктаж и отвод 
се обособява служебно помещение, оборуд­
вано със:
1. карта (схема) на съответната територия 
с нанесени върху нея определените постове 
и маршрути;
2. копия на указанията за изпълнение на 
дейността по постове и маршрути;
3. образци от служебни документи и фор­
муляри, използвани от полицейските наряди 
по пътен контрол.
(4) При възникнала служебна необходимост 
инструктажът и отводът на нарядите, изпъл­
няващи дейност по пътен контрол, може да 
се провеждат на място извън помещението 
по ал. 3.
(5) Общата продължителност на еже­
дневните инструктаж и отвод не надвишава 
30 минути.
Чл. 46. (1) Ежедневен инструктаж и от­
вод на нарядите се извършва от полицейски 
инспектор съгласно утвърден график или от 
оперативен дежурен служител в РУ.
(2) Определените служители провеждат 
инструктаж съгласно предварително изготве­
ни от тях задачи за изпълнение дейността по 
контрол на пътното движение на електронен 
носител (приложение № 9), които се съхра­
няват в ОДЦ/ОДЧ или по друг служебно 
определен начин.